Document ID: /roh_data/filtered/fineweb-2-filterrobots_roh.jsonl.gz/65533

Curs da rumantsch - Mo Savognin fa questa stad curs fisics
Sco mintg’onn han gì lieu mez da fanadur curs da rumantsch a Savognin. Quels vegnan mintgamai organisads da Savognin Bivio Alvra Turissem. Radund 60 persunas han visità il curs da stad da quest onn. En congual cun l’onn passà è quai in plus da bun 20%.
I dettia però era persunas dad autras regiuns che visitian ils curs da rumantsch a Savognin, perquai che tut las autras regiuns na fan questa stad nagins curs fisics. E sin curs sur internet n’hajan betg tuts gust ha ditg Petra Uffer.